Carmilla

Carmilla ye una novela curtia d'estilu góticu espublizada el 1872 pol escritor irlandés Sheridan Le Fanu y ambientada na zona d'Estiria, n'Austria. Escribióse 26 años antes que Drácula, la obra por escelencia de Bram Stoker y por tanto ye la predecesora de toles obres posteriores ambientaes nel xéneru del vampirismu y la literatura gótica. Espublizóse per primer vez nuna esbilla de cuentos del mesmu autor nomada In a Glass Darkly onde ocupaba l'últimu puestu nel marcu de la revista de literatura inglesa The Dark Blue. Ye un relatu que entovía ye bien desconocíu ente la gran masa de lectores pero en varies ocasiones sirvió a Stoker de fonte d'inspiración a la hora de crear elementos de la so propia obra como l'ambientación; dambes noveles asítiense en castiellos caracterizaos por ser solitarios y d'arquitectura romántica y gótica, y sobremanera tamién la manera de caracterizar a los personaxes y como actúen na obra. Nel relatu en cuestión, el llector reconoz los trazos más conocíos asociaos a los vampiros, gracies a la novela d'Stoker: la necesidá de sangre y la palidez de los personaxes, pero tamién s'introducen dos tópicos perimportantes: el relatu del vampiru desde un puntu de vista eróticu femenín y l'amor lésbicu ente la protagonista y la vampira que pasa sutilmente desapercibíu y nun ye oxetu de castigu o tabú por parte de nengún de los otros personaxes de la obra.

 Edición n'asturlleonés 
 Carmilla. Editorial Eolas ediciones, 2022. Traducción de Xairu López. ISBN: 978-84-19453-20-4

 Referencies 

 Enllaces esternos 






Categoría:Traducciones al asturianu